侠客行

《侠客行》是老有名气个作家金庸写个一部武侠小说，后来被多次改编成为电影跟电视作品。个本书个名字取自唐代大诗人李白个同名诗作，而且个首诗勒书中更被描写成是一部武功秘籍个载体。

个只故事交关有趣，看起来浪漫而又隐含哲理，是一篇武侠个童话跟寓言，主人翁同时具有佛道墨三家个感觉，整个格局里仙气弥漫，侠义慈悲，佛法无边，虽然江湖险恶但里厢也充满阳光和乐观个意义。从金庸武侠小说个体系来看，个本书可以讲是天龙八部里个段誉和虚竹个重新出发，笑傲江湖个前奏，还特之讲悲哀黑暗至极(但最后总算苦尽甘来)个连城诀形成强烈对比。

书出来个辰光跟天龙八部一样作为一部佛书，但风格勿一样，前者壮阔雄奇悲天悯人，本书活泼自在离苦得乐，从不同个角度展现哲学思维跟作者感受。

出版情况
小说头一趟发表个辰光是1965年。后来出个修订版本有二十一回，还附加了一只短篇《越女剑》。

背景设定
是以石破天个经历为主线，而由于石破天和石中玉面孔蛮像个（故事里暗示伊拉可能是双胞胎兄弟），小说描写个正是因为个只情况引起个种种误会。故事本来呒没明确讲出时代背景，但跟另外一部作品笑傲江湖一样，可以大致设定是明朝某时期。

李白原作同名诗 - 《侠客行》 
赵客缦胡缨，吴钩霜雪明。银鞍照白马，飒沓如流星。
十步杀一人，千里不留行。事了拂衣去，深藏身与名。
闲过信陵饮，脱剑膝前横。将炙啖朱亥，持觞劝侯嬴。
三杯吐然诺，五岳倒为轻。眼花耳热后，意气素霓生。
救赵挥金槌，邯郸先震惊。千秋二壮士，烜赫大梁城。
纵死侠骨香，不惭世上英。谁能书阁下，白首太玄经。

剧情梗概
一个小叫化子石破天勒一场武林争斗中捡到了一只大饼来吃，勿晓得大饼里夹勒只谢烟客个“玄铁令”。谢烟客为了早日解决有求必应个玄铁令问题就教石破天去修炼九死一生个炎炎功，并存心引起伊走火入魔。结果伊被人家带到长乐帮，被人误认为是长乐帮帮主石破天（即石清夫妇个儿子石中玉），虽然伊身上个伤痕跟石中玉一样，但石破天连「一」个字都不识，而且伊个做人特之性格好色、残忍个石中玉完全勿一样，被石清夫妇当作自家儿子大病一场后拿事体忘记光了。后来到将近腊月个辰光，真个石中玉终于出现，但石破天还是愿意以长乐帮帮主身份代替石中玉到侠客岛去吃腊八粥。而且正因为是文盲，伊勒无意中学到「侠客行」诗中个绝顶神功。最后，石破天等人陪同丁不四和梅文馨等人寻访梅芳姑时发现梅芳姑是伊个养母（当时以为是生母），而且还是石清夫妇个杀子仇人。到勒梅芳姑自尽后，大家发现她身上仍有守宫砂。

小说目录
以下回目以“世纪新修版”为准。(旧版：1965年)
第一回 烧饼馅子(旧版：玄铁令)
第二回 荒唐无耻(旧版：少年闯大祸)
第三回 不求人(旧版：摩天崖)
第四回 抢了他老婆(旧版：长乐帮帮主)
第五回 叮叮当当
第六回 腿上的剑疤(旧版：伤疤)
第七回 雪山剑法
第八回 白痴
第九回 大粽子
第十回 太阳出来了(旧版：金乌刀法)
第十一回 毒酒和义兄(旧版：药酒)
第十二回 两块铜牌
第十三回 变得忠厚老实了(旧版：舐犊之情)
第十四回 关东四大门派
第十五回 真假帮主(旧版：真相)
第十六回 凌霄城
第十七回 自大成狂
第十八回 有所求
第十九回 腊八粥
第二十回 「侠客行」
第廿一回 「我是谁？」
后记

衍生改编个作品产品
 影视作品 
 电影 
1982年香港邵氏电影《侠客行》

 电视剧 
1985年台湾中华电视台连续剧《侠客行》
1989年香港无线电视剧集《侠客行》 
2002年中国内蒙古电视台连续剧《侠客行》
2017年中国张纪中连续剧《新侠客行》

 漫画 
 《侠客行》：林业庆编绘，黄玉郎监制，玉皇朝出版。

 游戏 
 从1996年起发行延续到现在个MUD游戏《北大侠客行》（源自方舟子团队开发个网络游戏侠客行），一直仍然保有一群活跃个人来白相。

参考资料

参看
武侠小说

Category:金庸小说
Category:明朝背景小说
*
Category:1965年长篇小说